2020 жылғы байқауды қараңыз
Е.А. Бөкетов атындағы ҚарМУ-да 15 білім алушыны Еуропаның жоғары оқу орындарына жіберу үшін қаржы бөлінді (ҚР Білім және ғылым министрінің 28.01.2020 жылғы №39 «Академиялық ұтқырлық бағдарламасын іске асыру жоспарын бекіту туралы» бұйрығы). 
Білім алушыларды республикалық бюджет қаражаты есебінен академиялық ұтқырлық шеңберінде шетелге оқуға жіберу Қазақстан Республикасы Білім және ғылым министрінің 19.11.2008 ж. №613 бұйрығымен бекітілген «Шетелде, оның ішінде академиялық ұтқырлық шеңберінде оқуға жіберу қағидаларына» сәйкес жүзеге асырылады. 
Республикалық бюджет қаражаты есебінен жіберілетін үміткерлерді іріктеу үшін Комиссия құрылады. Комиссия құрамы білім беру саласындағы уәкілетті органның бұйрығымен бекітіледі. 
Республикалық бюджет қаражаты есебінен шетелде оқуға арналған конкурсқа қатысу үшін үміткерлер мынадай құжаттар топтамасын ұсынуы тиіс:
-ҚР азаматы паспортының көшірмесі;
-Білім туралы құжаттар (түпнұсқа): «Бакалавриат» бағдарламасы бойынша жіберу үшін:
-ағымдағы үлгерімі туралы транскрипт
-шет тілін меңгеру деңгейін растайтын құжат (үміткер төмендегі құжаттардың бірін ұсынады):
-болған жағдайда шет тілін білуді бағалаудың халықаралық жүйелері арқылы алынған сертификат;
-шетелдік жоғары оқу орнының шетел тілінің деңгейі бар студентті қабылдауға келісімі туралы хат;
-қазақстандық жоғары оқу орнының тестілеу нәтижесі (В2 деңгейінен төмен емес);
-он сегіз жасқа толмаған үміткердің ата-анасының, қамқоршыларының, заңды өкілдерінің 2 (екі) айдан астам кезеңге жазбаша келісімі;
-студенттің көп балалы отбасын растау үшін отбасы құрамы туралы құжат;
-студенттің ата-анасының жоқтығын растайтын құжат (жетімдерге немесе ата-анасының қамқорлығынсыз қалған студенттерге жататын студенттер санаты үшін (бар болса);
-студенттің мүгедектігін растайтын құжат (бар болса);
-шетелге шығатын ҚР азаматының сауалнамасы

